text: দোয়ারাবাজার বাংলাদেশের সুনামগঞ্জ জেলার অন্তর্গত একটি উপজেলা।
  
  অবস্থান
  দোয়ারাবাজার উপজেলার উত্তরে ভারতের চেরাপুঞ্জি, মেঘালয় রাজ্য। পূর্বে ছাতক উপজেলা, দক্ষিণ ও পশ্চিমে সুনামগঞ্জ জেলা। সুনামগঞ্জ থেকে দোয়ারাবাজারের দূরত্ব প্রায় ১৫ কিঃমিঃ । সিলেট থেকে প্রায় ৬৫ কিঃমিঃ। দোয়ারাবাজার সুরমা নদীর উত্তর পারে হওয়ায় সড়ক পথে সরাসরি যোগাযোগ নেই। ভারত সীমান্তের কাছে হওয়ায় খুব শীত পড়ে এখানে।
  
  প্রশাসনিক এলাকা 
  দোয়ারাবাজার উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দোয়ারাবাজার থানার আওতাধীন।
  
  ইউনিয়নসমূহ:
   ১নং বাংলাবাজার
   ২নং নরসিংপুর
   ৩নং দোয়ারাবাজার
   ৪নং মান্নারগাঁও
   ৫নং পাণ্ডারগাঁও
   ৬নং দোহালিয়া
   ৭নং লক্ষ্মীপুর
   ৮নং বোগলাবাজার
   ৯নং সুরমা
  
  ইতিহাস 
  দোয়ারাবাজার নামটা এসেছে মূলত উপজেলার বাজারটি দুইবার স্থানান্তর করা থেকে। সুরমা নদীর নদীভাঙনের ফলে বাজারটিকে দুইবার স্থানান্তর করতে হয় যা সিলেটি "দুই আরা" বা দুই বার থেকে দুয়ারা বা দোয়ারা শব্দটি এসেছে। এই উপজেলা ১৯৮৫ সালে ছাতক উপজেলার ছয়টি ইউনিয়ন নিয়ে গঠিত হয়। বর্তমানে নতুন তিনটি ইউনিয়ন নিয়ে মোট ইউনিয়ন নয়টি।
  
  নদনদী
  দোয়ারাবাজার উপজেলায় রয়েছে ছয়টি নদী। সেগুলো হচ্ছে খাসিয়ামারা নদী, বগরা নদী, সুরমা নদী, নয়াগাঙ নদী এবং চেলা নদী।
  
  দর্শনীয় স্থান
   বাঁশতলা শহীদ স্মৃতিসৌধ: মুক্তিযুদ্ধের ৫ নাম্বার সেক্টরের সাবসেক্টর। এখানে রয়েছে একটি কবরস্থান যেখানে চিরনিদ্রায় শায়িত আছেন ১৯৭১ সালের মুক্তিযুদ্ধে শাহাদাত বরণকারী বীর সন্তানেরা;
   জুমগাওঃ বাংলাদেশের সবচেয়ে পরিচ্ছন্ন গ্রাম হিসেবে পরিচিত;
   কাজল হাওর;
   পান্ডারখালের বাধ;
   পানাইল জমিদার বাড়ি।
   টেংরাটিলা গ্যাস ফিল্ড
  
  জনসংখ্যার উপাত্ত
  
  শিক্ষা
  
  অর্থনীতি 
  প্রাকৃতিক গ্যাসক্ষেত্র টেংরাটিলা এখানে অবস্থিত।
  
  উল্লেখযোগ্য ব্যক্তিত্ব 
   দেওয়ান মোহাম্মদ আজরফ - ইসলামী চিন্তাবিদ, দার্শনিক., সাহিত্যিক ও সমালোচক, জাতীয় অধ্যাপক।
   কাকন বিবি, ১৯৭১ সালে সংঘটিত বাংলাদেশের মহান স্বাধীনতা যুদ্ধের এক বীরযোদ্ধা, বীরাঙ্গনা ও গুপ্তচর।
   অধ্যক্ষ ইদ্রিছ আলী বীরপ্রতীক, ১৯৯৭ সালে স্বর্নপদক প্রাপ্ত শ্রেষ্ঠ শিক্ষক
   অবসর প্রাপ্ত প্রকৌশলি বীরপ্রতীক আঃ হালিম, টেংরাটিলা
   বীরপ্রতীক আব্দুল মজিদ, টেংরাটিলা।
  
  বিবিধ
  
  আরও দেখুন 
   সুনামগঞ্জ জেলা;
   সিলেট বিভাগ;
   বাংলাদেশের উপজেলাসমূহ।
  
  তথ্যসূত্র
  
  বহিঃসংযোগ
   
  
  বিষয়শ্রেণী:দোয়ারাবাজার উপজেলা
  বিষয়শ্রেণী:সুনামগঞ্জ জেলার উপজেলা
  বিষয়শ্রেণী:সিলেট বিভাগের উপজেলা
title: দোয়ারাবাজার উপজেলা